recursal/SuperWikiNEXT-32B huggingface dataset:
**ডেসমন্ড এডওয়ার্ড হোর** (ইংরেজি: Des Hoare; জন্ম: ১৯ অক্টোবর, ১৯৩৪) পশ্চিম অস্ট্রেলিয়ার পার্থ এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার ও অস্ট্রেলীয় রুলস ফুটবলার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬১ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম কিংবা লেগ ব্রেক বোলিংয়ে পারদর্শিতা দেখিয়েছেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করেছেন **ডেস হোর**।

প্রথম-শ্রেণীর ক্রিকেট
---------------------

১৯৫৫-৫৬ মৌসুম থেকে ১৯৬৫-৬৬ মৌসুম পর্যন্ত ডেস হোরের প্রথম-শ্রেণীর খেলোয়াড়ী জীবন চলমান ছিল। দীর্ঘদেহী ফাস্ট বোলার ও কার্যকরী নিচেরসারির ব্যাটসম্যান ছিলেন ডেস হোর। ১৯৬০-৬১ মৌসুমের শেষদিকে সফরকারী দল ওয়েস্টার্ন অস্ট্রেলিয়ার বিপক্ষে খেলে। ব্যাটিং উদ্বোধনে নেমে ১৩৩ রান তুলেন। এটিই তার একমাত্র সেঞ্চুরি ছিল। ১৯৬৪-৬৫ মৌসুমে নিউ সাউথ ওয়েলসের বিপক্ষে নিজস্ব সেরা বোলিং পরিসংখ্যান ৮/৯৮ ও ২/৫৫ পান। ১৯৫৯-৬০ মৌসুমে ছয় ওভারে ৬/১৮ নিয়ে সাউথ অস্ট্রেলিয়াকে ৫৬ রানে গুটিয়ে দিতে প্রভূতঃ ভূমিকা পালন করেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ডেস হোর। ২৭ জানুয়ারি, ১৯৬১ তারিখে অ্যাডিলেডে সফরকারী ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।

১৯৬০-৬১ মৌসুমে ওয়েস্ট ইন্ডিজ দল অস্ট্রেলিয়া গমন করে। ঐ সফরের চতুর্থ টেস্ট খেলার জন্যে নির্বাচিত হন। আহত অ্যালান ডেভিডসনের স্থলাভিষিক্ত হন তিনি। কনরাড হান্ট ও ফ্রাঙ্ক ওরেলের উইকেট লাভ করেন। ড্র হওয়া ঐ টেস্টে নবম উইকেট জুটিতে রিচি বেনোর সাথে ৮৫ রানের জুটি গড়েন। ব্যক্তিগতভাবে তিনি করেন ৩৫ রান। সিরিজের পঞ্চম টেস্টে অ্যালান ডেভিডসন পুনরায় দলে ফিরে আসলে তাকে দলের বাইরে চলে আসতে হয়েছিল। ১৯৬১ সালে সফরকারী ইংল্যান্ড দলের বিপক্ষে খেলার জন্যে তাকে মনোনীত করা হয়নি।

অবসর
----

১৯৬৩ ও ১৯৬৪ সালে ল্যাঙ্কাশায়ার লীগে পেশাদারী পর্যায়ে নেলসনের পক্ষে খেলেন। মৌসুম বহির্ভূত সময়ে ইংল্যান্ডে অবস্থান করতেন ও ঘোড়া পালনের সাথে জড়িত ছিলেন। ১৯৬৩-৬৪ মৌসুমে অস্ট্রেলিয়ায় খেলেননি। পরবর্তীতে ঐ অভিজ্ঞতা পার্থভিত্তিক সোয়ান ব্রিউয়েরিতে বিক্রয় প্রতিনিধি হিসেবে কাজে লাগান।

ক্রিকেট খেলার পাশাপাশি অস্ট্রেলীয় রুলস ফুটবলেও দক্ষতা প্রদর্শন করেছেন। ১৯৫০-এর দশকে ওয়েস্ট অস্ট্রেলিয়ান ন্যাশনাল ফুটবল লীগে (ডব্লিউএএনএফএল) ইস্ট ফ্রিম্যান্টলের পক্ষে অস্ট্রেলীয় রুলস ফুটবল খেলেছেন।

তথ্যসূত্র
---------

1. ↑  Western Australia v South Australia 1959–60
2. ↑  Australia v West Indies, Adelaide 1960–61
3. ↑  *The Oxford Companion to Australian Cricket*, Oxford, Melbourne, 1996, p. 246.
4. ↑  *The West Australian*, "Hoare To Undergo Operation", 23 June 1954. p. 19

আরও দেখুন
---------

* ডেনিস লিলি
* ডেভিড হুকস
* এক টেস্টের বিস্ময়কারী
* কুইন্সল্যান্ড ক্রিকেট দল
* অস্ট্রেলীয় টেস্ট ক্রিকেটারদের তালিকা
* ক্রিকেট ও অস্ট্রেলীয় রুলস ফুটবল খেলোয়াড়দের তালিকা

বহিঃসংযোগ
---------

* ইএসপিএনক্রিকইনফোতে ডেস হোর উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ডেস হোর  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

|
|  |
| পূর্বসূরীজনি ওয়ারডল | **পেশাদার নেলসন ক্রিকেট ক্লাব**১৯৬৩ - ১৯৬৪ | উত্তরসূরীসাঈদ আহমেদ |
|
"**দ্য নাইটিংগেল**" (ডেনীয়: *"Nattergalen"*) হান্স ক্রিশ্চিয়ান আন্দেরসেনের লেখা ১৮৪৩ সালের একটি রূপকথাধর্মী গল্প।

কাহিনি
------

"দ্য নাইটিংগেল" একটি রূপকথাধর্মী গল্প। চীনদেশে ছিল এক ছোট্ট ও সুকণ্ঠী নাইটিংগেল পাখি। একদিন রাজদরবারে ডাক পড়ল তার। রাজা নাইটিংগেলের গানে মুগ্ধ হয়ে তাকে রেখে দিলেন রাজসভাতেই, সোনার খাঁচায় পুরে। এবার তার প্রতিদ্বন্দ্বী হলো এক কলের নাইটিংগেল। গৎবাঁধা তার কণ্ঠ ও সুর। তবু সবাই তার প্রশংসায় পঞ্চমুখ। কলের নাইটিংগেলের প্রশংসায় অবহেলিত আসল নাইটিংগেল একদিন রাজপ্রাসাদ ত্যাগ করল। এরই মধ্যে কলের নাইটিংগেলের তার ছিঁড়ে গেল। তাকে মেরামত করা হলো বটে, তবে আগের মতো আর টানা বাজে না। রাজ্যে পড়ে গেল হাহাকার। রাজাও হলেন বেজায় অসুস্থ, পড়ে রইলেন বিছানায় নিথর। কিন্তু রাজা মারা যাননি, তবে মৃত্যুভীতি তাঁর বুকে চেপে বসেছে। আর মুমূর্ষু রাজা কলের নাইটিংগেল উদ্দেশ্যে বলছেন, গান গাও, গান! কিন্তু কলের নাইটিংগেল চুপ, কণ্ঠে তার গান নেই। ঠিক সে সময় জানালার বাইরে গান গেয়ে উঠল ছোট্ট সেই নাইটিংগেল, অপুর্ব সে সুর। গান তার আর থামে না। রাজ্যের এই দুর্দিনে রাজার প্রাণ রক্ষা করতে সে এসেছে ফিরে। সারারাত মধুর গান গেয়ে রাজাকে ঘুম পাড়াল নাইটিংগেল। সকালে রাজা জেগে উঠলেন–পেলেন নতুন জীবন, নতুন উৎসাহ। বিনিময়ে নাইটিংগেল কিছুই নিল না কৃতজ্ঞ রাজার কাছ থেকে। শুধু স্বাধীনভাবে রাজা, প্রজা, জেলে, চাষি সকলের জন্য দুঃখ-সুখের গান গাওয়ার ইচ্ছা ব্যক্ত করল আর সবার অগোচরে রাজাকে জানাতে চাইল রাজ্যের সত্যিকার সকল খবর।

তথ্যসূত্র
---------

1. ↑  "Hans Christian Andersen: The Nightingale"। *hca.gilead.org.il*। সংগ্রহের তারিখ ২০২১-০৮-২৮।
2. ↑  "The Nightingale Story"। *Bedtimeshortstories* (ইংরেজি ভাষায়)। ২০১৬-১০-২৯। সংগ্রহের তারিখ ২০২১-০৮-২৮।
3. ↑  "দ্য নাইটিংগেল (রূপকথার গল্প) - bn.wikifoodfeed.com"। *Wikifoodfeed*। সংগ্রহের তারিখ ২০২১-০৮-২৮। [*স্থায়ীভাবে অকার্যকর সংযোগ*]
২০১৮ সালে বাংলাদেশের প্রাক্কলিত জনসংখ্যা ১৬,৬৫,৬৫,৩৩৯ জন। এর মধ্যে প্রতি ৯৭ জন পুরুষের বিপরীতে নারীর সংখ্যা ১০০ জন। জনসংখ্যার মাাপে বাংলাদেশ পৃথিবীর অষ্টম বৃহত্তম দেশ। প্রতি বর্গ কিলোমিটারে ১১২২ জন মানুষ বাস করে। প্রতি বৎসর জনসংখ্যা বৃদ্ধির প্রাক্কলিত হার ১.০৪ শতাংশ। প্রতি ১০ বছর পরপর বাংলাদেশে জনগণনা বা আদমশুমারী (census) করা হয়ে থাকে। বাংলাদেশ পরিসংখ্যান ব্যুরো একটি সরকারী সংস্থা যা বাংলাদেশের জনমিতির খতিয়ান তৈরী করে থাকে।

২০১১ সালের আদমশুমারী
--------------------

জনসংখ্যা
--------

২০১৮ সালে বাংলাদেশের প্রাক্কলিত জনসংখ্যা ১৬৬,৫৬৫,৩৩৯ জন। 

| বিষয়বস্তু | সংখ্যা | সাল |
| --- | --- | --- |
| পুরুষ | ৮০.৫ মিলিয়ন | ২০১৬ |
| নারী | ৮০.৩ বিলিয়ন | ২০১৬ |
| মোট | ১৬০.৮ মিলয়ন | ২০১৬ |

বয়ঃকাঠামো: ২০১৭'র প্রাক্কলন
----------------------------

* ০-১৪ বৎসর: ২৭.৭৬ শতাংশ
	+ পুরুষ ২,২২,৮৩,৭৮০ জন
	+ নারী ২,১৫,২১,৯৭৭
* ১৫-২৪ বৎসর: ১৯.৩৬ শতাংশ
	+ পুরুষ ১৫,309,543 জন
	+ নারী ১,৫২,৪১,৯৭১ জন
* ২৫-৫৪ বৎসর: ৩৯.৭৩ শতাংশ
	+ পুরুষ 30,094,014 জন
	+ নারী 32,614,286 জন
* ৫৫-৬৪ বছর: ৬.৯৩ শতাংশ
	+ পুরুষ 5,405,900 জন
	+ নারী 5,527,330 জন
* ৬৫+ বৎসর: 6.23 শতাংশ
	+ পুরুষ 4,666,033 জন
	+ নারী 5,161,744 জন

ধর্মভিত্তিক বিভাজন
------------------

* মুসলিম- ৮৮.৪ শতাংশ
* অন্যান্য ১১.৬ শতাংশ

জনসংখ্যার বৈশিষ্ট্য
-------------------

প্রজনন
------

আয়ুষ্কাল
---------

* গড় প্রত্যাশিত আয়ুষ্কাল ৭১.৬ বছর
* পুরুষদের গড় আয়ুষ্কাল ৭০.৩ বছর
* নারীদের ৭২.৯ বছর

মরণশীলতা
--------

বৈবাহিক অবস্থা
--------------

সাক্ষরতার হার
-------------

তথ্যসূত্র
---------

1. ↑  Bangladesh Demographics Profile

আরও দেখুন
---------

বহি:সংযোগ
---------
**বাংলাদেশ প্রত্নতত্ত্ব অধিদপ্তর** বাংলাদেশের একটি রাষ্ট্রীয় সংস্থা। সংস্থাটি *প্রত্নতত্ত্ব আইন ১৯৬৪* (১৯৭৬ সালে সংশোধিত) অনুসারে রাষ্ট্রের প্রত্নতাত্ত্বিক নিদর্শন রক্ষা ও নিয়ন্ত্রণ করে থাকে। ২০০৫ থেকে ঢাকার আগারগাঁওস্থ সদরদপ্তর থেকে কার্যক্রম পরিচালিত হয়ে আসছে। এ অধিদপ্তরের প্রধান কার্যনির্বাহীকে মহাপরিচালক বলা হয়।

ইতিহাস
------

১৮৬১ খ্রিষ্টাব্দে ব্রিটিশ শাসনামলে *আর্কিওলজিক্যাল সার্ভে অফ ইন্ডিয়া* নামে এই প্রতিষ্ঠানটি যাত্রা করে। ১৯৭১-এ বাংলাদেশ স্বাধীন হবার পর ঢাকায় এর কার্যালয় স্থাপিত হয়। ১৯৮৩ সালে বিভাগীয় পুনর্বিন্যাসের মাধ্যমে ঢাকায় প্রধান দপ্তরসহ ৪টি বিভাগে আঞ্চলিক অফিস প্রতিষ্ঠা করা হয়। এ ছাড়া অধিদপ্তরের অধীনে ২০ টি প্রত্নতাত্ত্বিক জাদুঘর রয়েছে। এ অধিদপ্তর দেশের প্রত্যন্ত অঞ্চলে ছড়িয়ে ছিটিয়ে থাকা প্রাচীন সংস্কৃতি চিহ্নের আবিস্কারের মাধ্যমে ইতিহাস পুনরুদ্ধার এবং আবিস্কৃত স্থাপত্যিক কাঠামোর সংস্কার সংরক্ষণ ও প্রদর্শনের কাজ করে থাকে।

কার্যক্রম
---------

বাংলাদেশ প্রত্নতত্ত্ব অধিদপ্তর, বাংলাদেশের পুরাতাত্ত্বিক নিদর্শনসমূহের তালিকা প্রণয়নসহ তাদের রক্ষণাবেক্ষণে কাজ করে থাকে। বর্তমানে (এপ্রিল ২০২১) ৫২৪ টি সংরক্ষিত পুরাকীর্তি রয়েছে এই অধিদপ্তরের অধীনে। তন্মধ্যে উল্লেখযোগ্য হল মহাস্থানগড়, ময়নামতি, পাহাড়পুর বৌদ্ধ বিহার, সীতাকোট বিহার, কান্তজীর মন্দির, ছোট সোনা মসজিদ, ষাট গম্বুজ মসজিদ, ভাসুবিহার, বিহার ও বারবাজার, লালবাগ দুর্গ। তন্মধ্যে পাহাড়পুর বৌদ্ধ বিহার ও ষাট গম্বুজ মসজিদ বিশ্ব ঐতিহ্যবাহী স্থান হিসেবে মর্যাদা পেয়েছে।

জাদুঘরসমূহ
----------

বর্তমানে বাংলাদেশ প্রত্নতত্ত্ব অধিদপ্তরের অন্তর্গত মোট ২১ টি জাদুঘর রয়েছে।

**ঢাকা বিভাগ:**

* লালবাগ কেল্লা জাদুঘর
* বালিয়াটি জমিদার বাড়ি জাদুঘর
* ময়মনসিংহ জাদুঘর

**রাজশাহী বিভাগ:**

* পাহাড়পুর জাদুঘর
* মহাস্হান জাদুঘর
* রবীন্দ্রকাচারী বাড়ি জাদুঘর
* পতিসর জাদুঘর
* চলনবিল জাদুঘর
* কান্তনগর জাদুঘর
* বাঘা জাদুঘর

**রংপুর বিভাগ:**

* তাজহাট জমিদার বাড়ি জাদুঘর

**খুলনা বিভাগ:**

* খুলনা বিভাগীয় জাদুঘর
* বাগেরহাট জাদুঘর
* রবীন্দ্রকুঠিবাড়ি জাদুঘর
* এম.এম. দত্তবাড়ি জাদুঘর
* রবীন্দ্রনাথের শ্বশুর বাড়ি, দক্ষিণ ডিহি
* আমঝুপি নীলকুঠী, মেহেরপুর

**চট্টগ্রাম বিভাগ:**

* ময়নামতি জাদুঘর
* জাতিতাত্ত্বিক জাদুঘর, আগ্রাবাদ

**বরিশাল বিভাগ:**

* শেরেবাংলা স্মৃতি জাদুঘর
* বিভাগীয় জাদুঘর, বরিশাল

তথ্যসূত্র
---------

1. ↑  *Department of Archaeology, Bangladesh*, গণপ্রজাতন্ত্রী বাংলাদেশ সরকার। পরিদর্শনের তারিখ: ২৯ জুন ২০১৩ খ্রিস্টাব্দ।
2. 1 2  "Department of Archaeology-Government of the People's Republic of Bangladesh - প্রত্নতত্ত্ব অধিদপ্তর-গণপ্রজাতন্ত্রী বাংলাদেশ সরকার"।
3. ↑  "জাদুঘর সমূহ"। সংগ্রহের তারিখ ১৭ এপ্রিল ২০২১।

আরও দেখুন
---------

* বাংলাদেশের প্রত্নতাত্ত্বিক স্থানের তালিকা

বহিঃসংযোগ
---------

* প্রাতিষ্ঠানিক ওয়েবসাইট
***দ্য দেওবন্দ স্কুল এন্ড দ্য ডিমান্ড ফর পাকিস্তান*** (ইংরেজি: *The Deoband School And The Demand For Pakistan*) ভারতের জামিয়া মিলিয়া ইসলামিয়ার অধ্যাপক জিয়াউল হাসান ফারুকীর রচিত একটি গবেষণা গ্রন্থ। ১৯৬৩ সালে নতুন দিল্লির এশিয়া পাবলিশিং হাউস থেকে বইটি প্রকাশিত হয়। এটি মূলত ১৯৬২ সালে কানাডার ম্যাকগিল বিশ্ববিদ্যালয়ে সম্পন্ন লেখকের একটি স্নাতকোত্তর অভিসন্দর্ভ। বইটি ইংল্যান্ডে প্রচলিত ভারতের সাম্প্রতিক মুসলিম ইতিহাসের একটি ভুল পাঠকে সংশোধন করে। প্রকাশের অল্প সময়ের মধ্যেই বইটি পাঠকপ্রিয়তা পায়, যা তৎকালীন ভারতের নীতি নির্ধারণে উল্লেখযোগ্য প্রভাব সৃষ্টি করেছিল।

বিষয়বস্তু
----------

বইটিতে মোট ৪টি অধ্যায় রয়েছে। যার শুরু হয় ১৮০০ থেকে ১৮৫৭ সালের মহাবিদ্রোহ পর্যন্ত ভারতের মুসলিম ইতিহাস ও তাতে আলেমদের ভূমিকার আলোচনা দিয়ে। মহাবিদ্রোহ পরবর্তী দারুল উলুম দেওবন্দ প্রতিষ্ঠা বইটির দ্বিতীয় আলোচ্য বিষয়। দারুল উলুম দেওবন্দ প্রতিষ্ঠার ষষ্ঠ দশকে প্রতিষ্ঠিত হয় জমিয়ত উলামায়ে হিন্দ, যা বইটির তৃতীয় আলোচ্য বিষয়। সর্বশেষ অধ্যায়ে লেখক পাকিস্তান আন্দোলনের সৃষ্টি ও তাতে জমিয়তের ভূমিকা নিয়ে আলোচনা করেছেন। বইটিতে লেখক মুসলিম লীগের উত্থানের আগে মুসলিম জাতীয়তাবাদের দীর্ঘ ইতিহাসকে উপেক্ষা করে এবং এই জাতীয়তাবাদ কংগ্রেসের জাতীয়তাবাদের সাথে ঘনিষ্ঠভাবে জড়িত ছিল। তিনি দেখিয়েছেন কীভাবে মুসলিম লীগের বিপরীতে দারুল উলুম দেওবন্দ সম্মিলিত জাতীয়তাবাদের প্রশিক্ষণের কেন্দ্র হয়ে উঠেছিল।

আরও দেখুন
---------

* *রিভাইভাল ফ্রম বিলো: দ্য দেওবন্দ মুভমেন্ট এন্ড গ্লোবাল ইসলাম*
* *ইসলামিক রিভাইভাল ইন ব্রিটিশ ইন্ডিয়া: দেওবন্দ, ১৮৬০–১৯০০*

তথ্যসূত্র
---------

* আখতার, জাবেদ (২০১৬)। *Jamia Millia Islamias contribution to Islamic studies since 1920* [*১৯২০ থেকে ইসলামিক স্টাডিজে জামিয়া মিলিয়া ইসলামিয়ার অবদান*]। ভারত: জামিয়া মিলিয়া ইসলামিয়া বিশ্ববিদ্যালয়। পৃষ্ঠা ৫১। hdl:10603/210671।
* উইন্ট, গাই (১ অক্টোবর ১৯৬৩)। "দ্য দেওবন্দ স্কুল এন্ড দ্য ডিমান্ড ফর পাকিস্তান"। *ইন্টারন্যাশনাল অ্যাফেয়ার্স*। **৩৯** (৪): ৬৩৪। আইএসএসএন 0020-5850। ডিওআই:10.2307/2609274।
* বসু, অপর্না (১৯৬৪)। "দ্য দেওবন্দ স্কুল এন্ড দ্য ডিমান্ড ফর পাকিস্তান"। *ভারতীয় অর্থনৈতিক ও সামাজিক ইতিহাস পর্যালোচনা*। **১** (৩): ১০১–১০৩। আইএসএসএন 0019-4646। ডিওআই:10.1177/001946466400100307।

বহিঃসংযোগ
---------

* গুগল বইয়ে *দ্য দেওবন্দ স্কুল এন্ড দ্য ডিমান্ড ফর পাকিস্তান*
* ইন্টারনেট আর্কাইভে *দ্য দেওবন্দ স্কুল এন্ড দ্য ডিমান্ড ফর পাকিস্তান*
**ডেসিমিটার** (এসআই প্রতীক: **dm**) হল দূরত্ব তুলনা করার জন্য একটি দৈর্ঘ্য, যা মিটারের দশ ভাগের এক ভাগের সমান। আন্তর্জাতিক একক পদ্ধতিতে দৈর্ঘের এসআই ভিত্তিক একক। এটি দশ সেন্টিমিটারের সমান এবং দশ ডেসিমিটার সমান হল এক মিটার। এক ডেসিমিটার হল ৩.৯৩৭০০৭৮৭ ইঞ্চির সমতূল্য।

একে বৈজ্ঞানিক অঙ্কপাতনে ১০০×১০−৩ মি (প্রকৌশল স্বরলিপি) অথবা ১ E-১ মি (সূচকীয় স্বরলিপি) — অর্থ ১০০× ০ মিমি বা ০.১ মি যথাক্রমে লিখা যায়। *c* এর উচ্চারণ /s/ মতো হয়, যা ডেকামিটার থেকে ভিন্ন। সাধারণ আয়তনের নন-এসআই মেট্রিক একক হল লিটার যা এক ঘন ডেসিমিটার হিসাবে সংজ্ঞায়িত করা হয়।

আরও দেখুন
---------

* একক রূপান্তর দৈর্ঘের অন্যান্য একক সাথে তুলনা জন্য।

তথ্যসূত্র
---------


উইকিঅভিধানে ***ডেসিমিটার*** শব্দটি খুঁজুন।

| * দে
* স
দৈর্ঘ্যের এসআই একক |
| --- |
| ক্ষুদ্রতম থেকে বৃহত্তম (বাম থেকে ডানে)। সচারাচর ব্যবহৃত একক ***গাঢ় ইটালিক্স*** অক্ষরে দেখানো হয়েছে। |
| 
* ইয়ক্টোমিটার (১×১০-২৪ মি)
* জেপটোমিটার
* অটোমিটার
* ফেমটোমিটার
* পিকোমিটার
* ন্যানোমিটার
* মাইক্রোমিটার
* ***মিলিমিটার***
* ***সেন্টিমিটার***
* ডেসিমিটার
* ***মিটার***
* ডেকামিটার
* হেক্টমিটার
* ***কিলোমিটার***
* মেগামিটার
* গিগামিটার
* টেরামিটার
* পেটামিটার
* এক্সামিটার
* জেটামিটার
* ইয়টামিটার (১×১০২৪ মি)

 |
**নিক ভুইয়টসিক** (ইংরেজি: Nick Vujicic; জন্মঃ ডিসেম্বর ৪, ১৯৮২) একজন অস্ট্রেলিয়ান খ্রিস্টান ধর্মপ্রচারক এবং অনুপ্রেরণাদায়ী বক্তা। বিরল **টেট্রা-আমেলিয়া সিনড্রোম** (ইংরেজি: Tetra-amelia syndrome) এর কারণে চার হাত-পায়ের অনুপস্থিতিতে তার জন্ম হয়। স্বাভাবিকভাবেই এতে শিশুকাল থেকেই তাকে মানসিক ও দৈহিকভাবে সংগ্রাম করতে হয়। নিজের প্রতিবন্ধিতাকে জয় করে মাত্র ১৭ বছর বয়সে তিনি **লাইফ উয়িদাউট লিম্বস** নামে নিজের একটি অলাভজনক প্রতিষ্ঠান শুরু করেন।

কর্মজীবন
--------

নিক ভুইয়টসিক ২১ বছর বয়সে গ্রিফিথ ইউনিভার্সিটি থেকে হিসাব বিজ্ঞান ও "ব্যবসা পরিকল্পনা" বিষয়ে ব্যাচেলর ডিগ্রী অর্জন করেন।
পরবর্তীতে অনুপ্রেরণামূলুক বক্তব্য দিতে পৃথিবীর বিভিন্ন দেশে ভ্রমণ করেন। তার বক্তব্যে বয়ঃসন্ধিকালীন সময়ের সমস্যা বারবার উঠে এসেছে। তিনি পাঁচ উপমহাদেশের ষাটটি দেশে ঘুরে প্রায় ত্রিশ লাখ মানুষের কাছে নিজের বক্তব্য পৌঁছে দেন।

নিক নিজের কাজ টিভি শো এবং নিজের লেখার মাধ্যমে জনসাধারণের কাছে পৌঁছে দেন। ২০০৫ সালে নিজের দৈনন্দিন জীবনযাত্রার উপর ভিত্তি করে তিনি "Life's Greater Purpose" নামে একটি ডক্যুমেন্টারি চলচ্চিত্রের ডিভিডি বাজারে ছাড়েন। ২০১০ সালে তার রচিত প্রথম বই "Life Without Limits: Inspiration for a Ridiculously Good Life" প্রকাশিত হয়। এছাড়াও যুব সমাজকে লক্ষ্য করে "No Arms, No Legs, No Worries!" নামের একটি ডিভিডি প্রকাশ করেন।

**দ্যা বাটারফ্লাই সার্কাস** (ইংরেজি: The Butterfly Circus) নামের একটি চলচ্চিত্রে "নিক ভুইয়টসিক" অভিনয় করেছেন। চলচ্চিত্রটি ২০০৯ সালে "Doorpost Film Project's" এ প্রথম পুরস্কার অর্জন করে।

পদক
---

"দ্যা বাটারফ্লাই সার্কাস" চলচ্চিত্রটিতে "উইল" চরিত্রে অনবদ্য অভিনয় করার জন্য ২০১০ সালে "নিক ভুইয়টসিক" "Method Fest Independent Film Festival" এ সেরা অভিনেতা পদক লাভ করেন।
২০০৫ সালে যুব **অস্ট্রেলিয়ান অব দ্যা ইয়ার** পুরষ্কারের জন্য তিনি মনোনয়ন লাভ করেন।

তথ্যসূত্র
---------

1. ↑  খ্রিস্টিয়ান টুডেতে প্রকাশিত নিবন্ধ
2. ↑  লাইফ উইদাউট লিম্বস ওয়েবসাইটে নিকের বায়োগ্রাফি
3. ↑  "attitudisaltitude.com এ নিকের বায়োগ্রাফি"। ১৪ মে ২০০৯ তারিখে মূল থেকে আর্কাইভ করা। সংগ্রহের তারিখ ৩ ফেব্রুয়ারি ২০১৫।
4. ↑  আমাজন ডট কমে নিক ভুইয়টসিকের ডিভিডি
5. ↑  methofest.com এ প্রকাশিত খবর
6. ↑  আইবিটাইমস এ প্রকাশিত নিবন্ধ

বহিঃসংযোগ
---------

* লাইফ উয়িদাউট লিম্বস এর ওয়েবসাইট
* Attitude is Altitude  ওয়েব্যাক মেশিনে আর্কাইভকৃত ১৬ জুন ২০১০ তারিখে
* নিক ভুইয়টসিকের ভিডিও ইন্টারভিঊ
* নিক ভুইয়টসিকের ছবি  ওয়েব্যাক মেশিনে আর্কাইভকৃত ২৫ মার্চ ২০১৫ তারিখে
একই নামের অন্যান্য ব্যক্তির জন্য শফিক আহমেদ (দ্ব্যর্থতা নিরসন) দেখুন।
**শফিক আহমেদ** (উর্দু: شفیق احمد‎‎; জন্ম: ২৮ মার্চ, ১৯৪৯) পাঞ্জাব প্রদেশের লাহোরে জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭৪ থেকে ১৯৮০ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে লাহোর, পাকিস্তান ন্যাশনাল ব্যাংক, পাঞ্জাব, পাঞ্জাব বিশ্ববিদ্যালয় ও ইউনাইটেড ব্যাংক লিমিটেড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিং করতেন তিনি।

প্রথম-শ্রেণীর ক্রিকেট
---------------------

১৯৬৭-৬৮ মৌসুম থেকে ১৯৯০-৯১ মৌসুম পর্যন্ত শফিক আহমেদের প্রথম-শ্রেণীর খেলোয়াড়ী জীবন চলমান ছিল। আকর্ষণীয় ডানহাতি ব্যাটসম্যান ছিলেন। সহজাত প্রকৃতির অধিকারী শফিক আহমেদ সুন্দরভাবে স্ট্রোক মারতেন। মূলতঃ ব্যাটিং উদ্বোধন কিংবা তিন নম্বর অবস্থানে ব্যাট হাতে মাঠে নামতেন। দারুণ ভঙ্গীমায় ড্রাইভ ও কাটের ফুলঝুড়ি ছোটাতেন। প্রথম-শ্রেণীর ক্রিকেটে দূর্দান্ত ক্রীড়াশৈলী উপস্থাপন করলেও আন্তর্জাতিক ক্রিকেটে এর উল্টো ছিল।

ঘরোয়া ক্রিকেটে সর্বমোট ৫৩টি সেঞ্চুরি হাঁকিয়েছেন। চারজন পাকিস্তানি ক্রিকেটারের অন্যতম হিসেবে প্রথম-শ্রেণীর ক্রিকেটে তার গড় ৫০-এর কাছাকাছি রয়েছে।

ঘরোয়া ক্রিকেটে নিয়মিতভাবে রান পেয়েছেন। ১৯৬৭-৬৮ মৌসুমে ১৮ বছর বয়সে পাঞ্জাব বিশ্ববিদ্যালয়ের পক্ষে প্রথম-শ্রেণীর ক্রিকেটে অভিষেক ঘটে তার। ১৯৯০-৯১ মৌসুমে ইউনাইটেড ব্যাংক লিমিটেডের পক্ষে ৪১ বছর বয়সে সর্বশেষ খেলায় অংশ নেন তিনি। এ পর্যায়ে সাত মৌসুমে সহস্রাধিক রান সংগ্রহ করার কৃতিত্ব প্রদর্শন করেছেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে ছয়টিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন শফিক আহমেদ। ২৫ জুলাই, ১৯৭৪ তারিখে লিডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩০ ডিসেম্বর, ১৯৮০ তারিখে মুলতানে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।

ছয়টি টেস্টে অংশ নিয়ে জয় কিংবা পরাজিত না হবার অনন্য রেকর্ডের সাথে ভারতীয় ক্রিকেটার চন্দ্রশেখর গদকড়ি’র সাথে নিজ নামকে জড়িয়ে রেখেছেন।

ব্যক্তিগত জীবন
--------------

ইংল্যান্ডের পেশাদার ল্যাঙ্কাশায়ার লীগে খেলেছেন। চার্চ দলের সদস্যরূপে ১৯৭৫ থেকে ১৯৭৭ সাল পর্যন্ত খেলেছেন। ক্রিকেট খেলা থেকে অবসর গ্রহণের পর পাকিস্তান ক্রিকেট বোর্ডের (পিসিবি) সভাপতি ওয়াসিম বারি’র সহকারী হিসেবে ২০০৩ সালে দায়িত্ব পালন করেছেন।

তথ্যসূত্র
---------

1. ↑  Shafiq Ahmed batting by season
2. ↑  Walmsley, Keith (২০০৩)। *Mosts Without in Test Cricket*। Reading, England: Keith Walmsley Publishing Pty Ltd। পৃষ্ঠা 457। আইএসবিএন 0947540067। .

বহিঃসংযোগ
---------

* ইএসপিএনক্রিকইনফোতে শফিক আহমেদ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে শফিক আহমেদ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**বিয়ারনে স্ট্রোভস্ট্রুপ** (ডেনীয়: *Bjarne Stroustrup*) (জন্ম ৩০শে ডিসেম্বর, ১৯৫০, আরহাস, ডেনমার্ক) একজন ডেনীয় কম্পিউটার বিজ্ঞানী এবং টেক্সাস এ অ্যান্ড এম ইউনিভার্সিটি-এর কলেজ অফ ইঞ্জিনিয়ারিং এর কম্পিউটার বিজ্ঞান বিভাগের চেয়ার অধ্যাপক। তিনি সি++ নামের প্রোগ্রামিং ভাষাটি উদ্ভাবন করার জন্য সর্বাধিক পরিচিতি পেয়েছেন। ইংরেজিতে তার নামের উচ্চারণ মোটামুটিভাবে এরকম "B-yar-ne Strov-stroop" 

স্ট্রোভস্ট্রুপ সি++ এর উদ্ভাবন ও উন্নয়নে তার অবদান সম্পর্কে বলেছেন, "সি++ উদ্ভাবন করেছি, এর প্রথমদিককার সংজ্ঞাগুলি লিখেছি, এবং এটা সর্বপ্রথম বাস্তবায়ন করেছি... সি++ এর জন্য নির্মাণ শর্তাবলী নির্ধারণ করেছি, এর প্রধান সব সুবিধাগুলি যুক্ত করেছি এবং সি++ স্ট্যান্ডার্ড কমিটিতে বিস্তারিত প্রস্তাবনাগুলির সম্পাদনার কাজ করেছি।" স্ট্রোভস্ট্রুপ সি++ ভাষাটির উপর যে বইটি লিখেছেন, অনেকে সেটাকে এই বিষয়ের আদর্শ গ্রন্থ বলে বিবেচনা করে থাকেন। বর্তমানে তার *The C++ Programming Language* বইটির তৃতীয় সংস্করণ চালু আছে। সি++ স্ট্যান্ডার্ড কমিটি কর্তৃক সম্পন্ন সি++ ভাষাটির সংস্কারসমূহের সাথে সামঞ্জস্য রেখে বইটা দুবার পরিমার্জন করা হয়েছে।

স্ট্রোভস্ট্রুপ গণিত এবং কম্পিউটার বিজ্ঞানে ১৯৭৫ সালে ডেনমার্কের আরহাস বিশ্ববিদ্যালয় থেকে *ক্যান্ড. সায়েন্ট.* ডিগ্রী (মাস্টার্স ডিগ্রীর ডেনীয় নাম) অর্জন করেন। তিনি ১৯৭৯ সালে ইংল্যান্ডের কেমব্রিজ বিশ্ববিদ্যালয় থেকে কম্পিউটার বিজ্ঞানে পিএইচডি ডিগ্রী অর্জন করেন। আগে তিনি এটিঅ্যান্ডটি গবেষণাগারের বৃহৎ মাত্রার প্রোগ্রামিং গবেষণা বিভাগের প্রধান হিসাবে এর সৃষ্টিলগ্ন থেকে ২০০২ সাল পর্যন্ত কর্মরত ছিলেন। বর্তমানে তিনি টেক্সাস এ অ্যান্ড এম বিশ্ববিদ্যালয়ের একজন অধ্যাপক এবং কম্পিউটার বিজ্ঞানের কলেজ অফ ইঞ্জিনিয়ারিং-এর চেয়ারে আসীন আছেন।

* ২০০৪ - আই ই ই ই কম্পিউটার সোসাইটি ২০০৪ কম্পিউটার উদ্যোক্তা পুরস্কার

প্রকাশিত গ্রন্থাবলি
-------------------

* *The C++ Programming Language* by Bjarne Stroustrup - Addison-Wesley Pub Co; 3rd edition (February 15, 2000); আইএসবিএন ০-২০১-৭০০৭৩-৫
* *The Design and Evolution of C++* by Bjarne Stroustrup - Addison-Wesley Pub Co; 1st edition (March 29, 1994); আইএসবিএন ০-২০১-৫৪৩৩০-৩
* *The Annotated C++ Reference Manual* by Margaret A. Ellis & Bjarne Stroustrup - Addison-Wesley Pub Co; (January 1, 1990); আইএসবিএন ০-২০১-৫১৪৫৯-১

বহিঃসংযোগ
---------

* বিয়ারনে স্ট্রোভস্ট্রুপের মুখ্যপাতা
* বিয়ারনে স্ট্রোভস্ট্রুপের সাথে সাক্ষাত করুন (ভিডিও)  ওয়েব্যাক মেশিনে আর্কাইভকৃত ১৯ অক্টোবর ২০০৬ তারিখে
* বিয়ারনে স্ট্রোভস্ট্রুপের সাথে সাক্ষাতসমূহের তালিকা
* আই ই ই ই'র *কম্পিউটার* সাময়িকীর সাথে একটি নকল সাক্ষাতকারের প্রতিলিপি
* আসল স্ট্রোভস্ট্রুপ-সাক্ষাতকার (আই ই ই ই'র *কম্পিউটার* সাময়িকী জুন ১৯৯৮)
প্রথম সংস্করণ  
প্রচ্ছদটি এঁকেছিলেন রেন ব্র্যান্টন
**নিওর্ক** (১৯৫৭ সালে প্রকাশিত) ফরাসি লেখক স্টেফান উলের একটি বিজ্ঞান কল্পকাহিনী। এটি ১৯৫১ সাল থেকে ফ্রান্সে প্রকাশিত ফ্লাইভ নয়ারের "অ্যান্টিসিপেশান" উপন্যাসের একটি অংশ হিসাবে প্রথম প্রকাশিত হয়েছিল, যা দেশে "টেকনোক্র্যাসি" যুদ্ধের পরবর্তী উত্থানের প্রতি লেখকদের মনোভাবকে প্রতিফলিত করেছিল।

পটভূমি
------

এটি এমন এক ভবিষ্যতের প্রস্তাব দেয় যেখানে পৃথিবী নির্জন এবং যাতে কেবল শিকারি-উপজাতি গোষ্ঠীর ছোট ছোট ব্যান্ডের উপস্থিতি রয়েছে এবং তারা প্যালেওলিথিক স্তরে বাস করে। উপন্যাসটির নাম "নিওর্ক" এসেছে নিউ ইউর্ক সিটির নামের উচ্চারণ থেকে।

এক কৃষ্ণাঙ্গ শিশু তার উপজাতিদের সাথে থাকে কিন্তু উপজাতিদের প্রধান তাকে সর্বদা নিন্দা করেন। সে পরিত্যক্ত শহরের ধ্বংসাবশেষের দিকে প্রধানকে অনুসরণ করে, যেখানে সে প্রাক-অ্যাপোক্যালিপ্টিক মানব শিল্পকর্মগুলির সংস্পর্শে আসে, এবং অন্যান্য লেজার রাইফেল সহ এখনও কাজ করছে এমন ডিভাইস পায় যা ব্রাউনিং সিটারি শটগানের পরে মডেল করা হয়েছে বলে মনে হয়।

এরই মধ্যে তার উপজাতি দল অন্য একটি শিকারের অঞ্চলে চলে যায়, যেখানে তাদের সমুদ্রের তলদেশে তেজস্ক্রিয় বর্জ্য স্যানিটেশনের জন্য আগে ব্যবহার করা হয়েছিল এমন একটি বুদ্ধিমান চিমেরা-স্কুইড দৈত্য আক্রমণ করে। আদিবাসীরা স্কুইডটিকে হত্যা করে এবং এটি খায়, যা তাদের আরও শক্তিশালী, দ্রুত এবং আরও বুদ্ধিমান করে তোলে। যাইহোক, এতে তারা খুব ভারাক্রান্ত বোধ হয়।

কৃষ্ণাঙ্গ শিশুটি একটি বিশাল স্কুইডের আক্রমণ থেকে তাদের বাঁচাতে নিজ উপজাতিদের কাছে ফিরে আসে এবং তেজস্ক্রিয় স্কুইডের মস্তিষ্ক খায়। এতে তার বুদ্ধি এবং ক্ষমতাগুলির ক্ষতিকারক রূপান্তর সে অনুভব করতে শুরু করে। সে-ও খুব ভারাক্রান্ত হয়।

ভ্রমণের সময়ে তারা মানব জাতির একটি স্থান-সীমানা শাখা থেকে এমন এক ব্যক্তির সাথে দেখা করে যিনি তাদের নিউ ইয়র্কে নিয়ে যান। সেখানে ভ্রমণের সময় উপজাতীয়দের সমস্ত তীব্র বিকিরণের অসুস্থতায় মারা যায়। নিউ ইয়র্কে পৌঁছে সে এবং তার পোষ্য ভালুকটি রেডিয়েশন থেকে জোর করে এবং আংশিকভাবে নিরাময় হয়, তবে সে অবস্থা থেকে পালিয়ে যায় প্রক্রিয়াটি সম্পন্ন হওয়ার আগেই।

কৃষ্ণাঙ্গ শিশুটি মঙ্গল গ্রহের মানুষের সাথে দেখা করে যাদের জাহাজ পৃথিবীতে ডুবে গেছে। তারা শিশুটিকে নিরাময় করে, তবে প্রক্রিয়াটির কারণে তার মাঝে অভাবনীয় বুদ্ধিমত্তার বিকাশ লাভ করে এবং জাহাজের কম্পিউটারের সাথে সংযোগের মাধ্যমে মানব ইতিহাসের বেশিরভাগ অংশই শিখে যায়। সে ক্রমবর্ধমান পদার্থ এবং স্থানকেও কাজে লাগাতে সক্ষম হয়, যা তাকে "উড়তে", দেয়ালর মাধ্যমে "যেতে" এবং সে উক্ত উপায়ে কৌশলগুলি পরিচালনা করে।

তারপরে সে স্কুইড দানবদের সাথে শান্তি স্থাপন করে এবং পৃথিবীকে শনির কক্ষপথে স্থানান্তরিত করেন।

অভিযোজন
-------

একটি গ্রাফিক উপন্যাস অভিযোজিত হয়ে অলিভিয়ার ভ্যাটাইন কর্তৃক ২০১২ সালে অঙ্কাম সংস্করণ দ্বারা প্রকাশিত হয়েছিল এবং *ডার্ক হর্স কমিক্স* দ্বারা ২০১৮ সালে ইংরেজিতে অনুবাদ করা হয়।

তথ্যসূত্র
---------

1. ↑
2. ↑
**লাইলি মজনু** (ইংরেজি: "Chinese croton", "Blindness tree", "Buta Buta" বা "Jungle Fire plant") (দ্বিপদ নাম:*Excoecaria cochinchinensis*) হচ্ছে Euphorbiaceae পরিবারের Excoecaria গণের উদ্ভিদ। এর পাতার উপরের পিঠ গাঢ় সবুজ, কিন্তু নিচের পিঠ লালচে । এর ফুল খুবই ছোট। পাতার সৌন্দর্যের কাছে এর ফুলের সৌন্দর্য হার মেনেছে। কলমে চাষ হয়। এর পাতার ঊর্ধ্বত্বক এবং এর সংলগ্ন প্যালিসেড টিস্যুতে ক্লোরোফিল থাকায় উপরের পৃষ্ঠ সবুজ দেখায়। এর পাতার নিম্নত্বক এবং এর সংলগ্ন স্পঞ্জী টিস্যুতে লালচে বর্ণের রঞ্জক থাকায় নিচের পৃষ্ঠ লালচে দেখায়।

নাম
---

এই গাছের নাম হচ্ছে Blindness tree বা অন্ধত্ব গাছ। অন্ধত্ব গাছ শব্দটি এসেছে লাতিন শব্দ "excoecaria" থেকে যার অর্থ অন্ধ করা। গাছটির কষ (ল্যাটেক্স) চোখে লাগলে অন্ধ হয়ে যেতে পারে। তাই এমন নামকরণ। লাতিন নাম "cochinchinensis" পাওয়া গেছে Cochinchina, ভিয়েতনামের একটি পুরনো নাম থেকে।

ব্যবহার
-------

অনেকে একে উষ্ণ অঞ্চলের গৃহের গাছ, আলংকারিক গাছ হিসেবে ব্যবহার করে ঘরকে করে তুলেন পত্রশোভায় শোভিত। এই জনপ্রিয় চাষ হচ্ছে "আগুনঝড়"

তথ্যসূত্র
---------

1. 1 2  Landscape Plants For South Florida Excoecaria cochinchinensis

আরো দেখুন
---------
**এমকেএস পগোন শ্চেচিন** (পোলীয় উচ্চারণ: [ˌɛmkaˈɛs ˌpɔɡɔj̃ ˈʂtʂɛtɕin], পোলীয়: Pogoń Szczećin; এছাড়াও **পগোন শ্চেচিন** নামে পরিচিত) হচ্ছে শ্চেচিন ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৪৮ সালের ২১শে এপ্রিল তারিখে প্রতিষ্ঠিত হয়েছে। পগোন শ্চেচিন তাদের সকল হোম ম্যাচ শ্চেচিনের স্তাদিওন ফ্লোরিয়ান ক্রিগিয়েরে খেলে থাকে; যার ধারণক্ষমতা হচ্ছে ১৮,০২৭। বর্তমানে এই ক্লাবের ম্যানেজারের দায়িত্ব পালন করছেন কোস্তা রুনিউয়াইচ এবং সভাপতির দায়িত্ব পালন করছেন ইয়ারোসুয়াভ ম্রোচেক। পোলীয় আক্রমণভাগের খেলোয়াড় আদাম ফ্রঞ্চচাক এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, পগোন শ্চেচিনের সবচেয়ে বড় সাফল্য হচ্ছে ১৯৮৬–৮৭ এবং ২০০০–০১ একস্ত্রাকলাসার রানার-আপ হওয়া।

অর্জন
-----

### ঘরোয়া

* **একস্ত্রাকলাসা**

*রানার-আপ (২):* ১৯৮৬–৮৭, ২০০০–০১
* **পোলীয় কাপ**

*রানার-আপ (৩):* ১৯৮০–৮১, ১৯৮১–৮২, ২০০৯–১০
### ইউরোপ

* **উয়েফা কাপ**

প্রথম পর্ব: ১৯৮৪–৮৫, ১৯৮৭–৮৮
বাহাইপর্ব: ২০০১–০২
* **উয়েফা ইন্টারটোটো কাপ**

দ্বিতীয় বাছাইপর্ব: ২০০৫

আরও দেখুন
---------

* একস্ত্রাকলাসা

তথ্যসূত্র
---------

1. ↑  "স্তাদিওন ফ্লোরিয়ান ক্রিগিয়ের"। *ট্রান্সফারমার্কেট*। সংগ্রহের তারিখ ৪ জুন ২০২০।  `|url-status=সক্রিয়` অবৈধ (সাহায্য)
2. ↑  "পগোন শ্চেচিন"। *ট্রান্সফারমার্কেট*। সংগ্রহের তারিখ ৪ জুন ২০২০।  `|url-status=সক্রিয়` অবৈধ (সাহায্য)
3. ↑  "প্রথম দল" (পোলীয় ভাষায়)। পগোন শ্চেচিন। সংগ্রহের তারিখ ১৬ আগস্ট ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------


উইকিমিডিয়া কমন্সে **পগোন শ্চেচিন** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (পোলীয়)

টেমপ্লেট:পগোন শ্চেচিন
টেমপ্লেট:একস্ত্রাকলাসা

প্রবেশদ্বার: ফুটবল

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট

 |
**দেওয়ান শফিউল আরেফিন টুটুল** (**টুটুল** নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। টুটুল তার খেলোয়াড়ি জীবনের অধিকাংশ সময় ঢাকা আবাহনীর হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেছেন।

১৯৭৪–৭৫ মৌসুমে, বাংলাদেশী ফুটবল ক্লাব ধানমন্ডির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন। অতঃপর তিনি ধানমন্ডি হতে ঢাকা আবাহনীতে যোগদান করেছিলেন; যেখানে তিনি অবসর গ্রহণ করার পূর্ব পর্যন্ত খেলেছিলেন। ব্যক্তিগতভাবে, টুটুল বেশ কিছু পুরস্কার জয়লাভ করেছেন, যার মধ্যে সাবেক ফুটবলার ও বর্তমান ক্রীড়া সংগঠক হিসেবে অসাধারণ ভূমিকার জন্য ২০০৯ সালে জাতীয় ক্রীড়া পুরস্কার জয় অন্যতম।

প্রারম্ভিক জীবন
---------------

দেওয়ান শফিউল আরেফিন টুটুল বাংলাদেশের মানিকগঞ্জে সিংগাইরে জন্মগ্রহণ করেছেন এবং সেখানেই তার শৈশব অতিবাহিত করেছেন।

অবসর
----

খেলোয়াড়ি জীবনের ইতি টানার পর টুটুল বাংলাদেশ আওয়ামী লীগের কেন্দ্রীয় যুব ও ক্রীড়া বিষয়ক সম্পাদকের দায়িত্ব পালন করেছিলেন।

তথ্যসূত্র
---------

1. ↑  Dhakatimes24.com। "সব হারালেন টুটুল"। *Dhakatimes News*। সংগ্রহের তারিখ ২০২০-১২-১৮।
2. ↑  প্রতিবেদক, নিজস্ব। "'সদস্য পদে প্রার্থী হতে চেয়েছিলাম'"। *Prothomalo*। সংগ্রহের তারিখ ২০২০-১২-১৮। [*স্থায়ীভাবে অকার্যকর সংযোগ*]
3. ↑  "সিংগাইরে কর্মহীন মানুষের মাঝে টুটুলের খাদ্য সহায়তা"। *unb.com.bd* (bangla ভাষায়)। সংগ্রহের তারিখ ২০২০-১২-১৮। উদ্ধৃতি শৈলী রক্ষণাবেক্ষণ: অচেনা ভাষা (link)
শনিবারের চিঠি পত্রিকার ২টি পাতা।
**শনিবারের চিঠি** বাংলাভাষার অন্যতম বিখ্যাত সাহিত্য-সাময়িকী, যা বিংশ শতকের প্রথমার্ধে ১৯২৪ খ্রিষ্টাব্দে প্রবর্তিত হয়েছিল। এটি ছিল একটি সাপ্তাহিক কাগজ এবং এর মূল স্বত্বাধিকারী ছিলেন অশোক চট্টোপাধ্যায়  যোগানন্দ দাস এর প্রতিষ্ঠাতা সম্পাদক। তবে আদ্যোপান্ত শনিবারের চিঠি'র প্রাণপুরুষ ছিলেন কবি-সাহিত্যিক সজনীকান্ত দাস। *শনিবারের চিঠি* দু‌ই পর্যায়ে প্রকাশিত হয়েছিল। এর প্রথম প্রকাশ ১০ই শ্রাবণ ১৩৩১ তথা ১৯২৪ খ্রিস্টাব্দের ২৬শে জুলাই। প্রতিষ্ঠালগ্নে সম্পাদক ছিলেন যোগানন্দ দাস। তবে ভাদ্র ১৩৩১/ ফাল্গুন ১৩৩১ সংখ্যা (সাপ্তাহিক একাদশ সংখ্যা) থেকে সজনীকান্ত দাস সম্পাদকের দায়িত্ব পালন করেছেন। এতে যারা লিখেছেন তাদের মধ্যে অন্যতম মোহিতলাল মজুমদার, হেমন্তকুমার চট্টোপাধ্যায়, নীরদচন্দ্র চৌধুরী পরিমল গোস্বামী প্রমুখ। এঁদের ভাষা ছিল ব্যঙ্গময়; সমালোচনার লক্ষ্য ছিল পিত্ত জ্বালিয়ে দেয়া।

প্রভাব
------

এই সাপ্তাহিক সাহিত্যপত্রটি ১৯৩০-৪০-এর দশকে কলকাতা কেন্দ্রিক বাঙলা সাহিত্যের জগতে বিশেষ সাড়া জাগিয়েছিল। আধুনিক বাংলা সাহিত্যের পথিকৃৎ কল্লোল, প্রগতি, কালি-কলম, পরিচয়, পূর্বাশা, কবিতা, চতুরঙ্গ প্রভৃতি পত্রিকাসমূহের সঙ্গে শনিবারের চিঠি’র নাম জড়িত অবিচ্ছেদ্যভাবে। রবীন্দ্রনাথ-প্রমথ চৌধুরী-শরৎচন্দ্র থেকে আধুনিক বাংলা সাহিত্যের শ্রেষ্ঠ লেখকদের সংখ্যায় সংখ্যায় তুলোধোনা করে পত্রিকাটি সকলের মনোযোগের কেন্দ্রবিন্দুতে চলে গিয়েছিল। এর সঙ্গে কল্লোল গোষ্ঠীর দ্বন্দ্ব ছিল আক্রমণাত্মক ; পাশ্চাত্য আধুনিকতার স্পর্শে উদ্বেলিত কল্লোল যুগের চার পাশ ঘিরে ছিল শনি'র চক্র। তবে শনিবারের চিঠি সে সময়কার সাহিত্যচেতনাকে বিশেষভাবে অনুপ্রাণিত করেছিল।

শনিবারের চিঠি'র অন্যতম প্রধান আকর্ষণ ছিল এর "সংবাদ সাহিত্য"। এই অংশে সমসাময়িক কালে প্রকাশিত কবিতা, উপন্যাস, ছোটগল্প, প্রবন্ধ ইত্যাদি সম্পর্কে খবরাদি প্রকাশ করা হতো। ভাষা ছিল রম্য, কার্যত ব্যঙ্গার্থক। কবি জীবনানন্দ দাশ যখন ছিলেন স্বল্পালোচিত তখন শনিবারের চিঠিতে তার অন্তত ৩৩টি কবিতা নিয়ে আলোচনা করা হয়েছিল।

এ কথা ভাবা অন্যায্য হবে যে, ব্যঙ্গবিদ্রূপেই শনিবারের চিঠি নিঃশেষিত হয়ে গিয়েছিল। শনিবারের চিঠি’তে তৎকালীন প্রধান লেখদের রচনা বিপুল পরিমাণে প্রকাশিত হয়েছে।

তথ্যসূত্র
---------

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৫০, আইএসবিএন ৯৭৮-৮১-৭৯৫৫-১৩৫-৬
2. ↑  রবীন্দ্রনাথ ঠাকুর। *চিঠিপত্র (দ্বাদশ খণ্ড)*। বিশ্বভারতী গ্রন্থন বিভাগ। পৃষ্ঠা ৫২২।
3. ↑  "সজনীকান্ত ও জীবনানন্দ", ফয়জুল লতিফ চৌধুরী, বইমেলা ২০০০, সময় প্রকাশন ঢাকা।

বহিঃসংযোগ
---------

* বাংলাপিডিয়ায় *শনিবারের চিঠি* উইকিউপাত্তে এটি সম্পাদনা করুন
***২ কোর*** হচ্ছে ভারতীয় সেনাবাহিনীর একটি কোর। এটির সদর-দপ্তর হরিয়ানা প্রদশের আম্বালাতে অবস্থিত।

এই কোরটি লেঃ জেনারেল তপেশ্বর নারায়ণ রায়না (পরে পূর্ণ জেনারেল এবং সেনাপ্রধান) ১৯৭১ সালের অক্টোবর মাসের ৭ তারিখে পশ্চিমবঙ্গ প্রদেশের কৃষ্ণনগরে তৈরি করেন, দুই মাস পরে ডিসেম্বরেই কোরটি পাকিস্তানের সঙ্গে যুদ্ধে জড়িয়ে যায়। ভারত-পাকিস্তান যুদ্ধ ১৯৭১ চলাকালীন এই কোরের সৈন্যরা তৎকালীন পূর্ব পাকিস্তানের খুলনা, যশোর, ঝিনাইদহ, মাগুরা এবং ফরিদপুর এলাকা পাকিস্তান সেনাবাহিনীর হাত থেকে মুক্ত করেছিলো, গঙ্গা এবং পদ্মা নদীর মধ্যবর্তী এলাকাও এই কোরের সেনাদের অধীনে এসেছিলো। যুদ্ধের পরে কোরটি পশ্চিম সেনা কমান্ডের অধীনে চলে যায় এবং হরিয়ানা প্রদেশের চন্দিমন্দির সেনানিবাসে এটির নতুন সদর-দপ্তর স্থাপিত হয়, ১৯৮৫ সালের জানুয়ারীতে এটি আম্বালাতে পুনঃস্থাপিত হয়।

এই কোরটির ডাকনাম হচ্ছে *খাড়গা কোর*।

ভারত-পাকিস্তান যুদ্ধ ১৯৭১
-------------------------

১৯৭১ সালেই কোরটি নতুন তৈরি করা হয়, তখন এই কোরে মাত্র দুটি ডিভিশন ছিলো, একটি হচ্ছে ৪র্থ মাউন্টেন ডিভিশন এবং ৯ম পদাতিক ডিভিশন, এই পদাতিক ডিভিশনের ৪র্থ মাউন্টেন ডিভিশনের চেয়ে লোকবল বেশি ছিলো, এছাড়াও এটাতে ভারী কামান এবং সাঁজোয়া যানের সংখ্যাও বেশি ছিলো। কোরটি তৈরি করার কিছু দিনের মধ্যেই এটার অধীনে ৫০তম প্যারাশুট ব্রিগেড যুক্ত হয় যেটাতে প্রথমে এক ব্যাটেলিয়ন সৈন্য কম ছিলো। কোর অধিনায়ক জেনারেল তপেশ্বর ২০টি পদাতিক ব্যাটেলিয়ন তৎকালীন পূর্ব পাকিস্তানের বিভিন্ন অঞ্চলে পাঠিয়েছিলেন।

১৯৮৫ সালের জানুয়ারী মাসে কোরটি তার বর্তমান সদর দপ্তরে স্থানান্তরিত হয়।

অধীনস্ত ইউনিটসমূহ
-----------------

* ১ম সাঁজোয়া ডিভিশন
* ১৪তম পদাতিক ডিভিশন
* ২২তম পদাতিক ডিভিশন
* ৪৭৪ স্বতন্ত্র ইঞ্জিনিয়ার্স ব্রিগেড
* ৬১২ স্বতন্ত্র এয়ার ডিফেন্স ব্রিগেড

তথ্যসূত্র
---------

1. ↑
2. ↑
3. ↑  "সংরক্ষণাগারভুক্ত অনুলিপি"। ১২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৯।
4. ↑  Mandeep Bajwa; Ravi Rikhye (ফেব্রুয়ারি ১১, ২০০১)। "Indian Army RAPID Divisions"। ২০১০-১১-২৮ তারিখে মূল থেকে আর্কাইভ করা।
একই নামের অন্যান্য ব্যক্তির জন্য শফিক আহমেদ (দ্ব্যর্থতা নিরসন) দেখুন।
**শফিক আহমেদ** (জন্ম: ১৬ জুলাই ১৯৩৭) হলেন বাংলাদেশী আইনজীবী ও রাজনীতিবিদ। তিনি ২০০৯ থেকে ২০১৪ পর্যন্ত বাংলাদেশ সরকারের আইন, বিচার ও সংসদ বিষয়ক মন্ত্রণালয়ের টেকনোক্রেট মন্ত্রী ছিলেন।

প্রাথমিক জীবন
-------------

শফিক আহমেদ ১৯৩৭ সালের ১৬ জুলাই কুমিল্লা জেলার ব্রাহ্মণপাড়া উপজেলার শশীদল ইউনিয়নের নারায়নপুর গ্রামে জন্মগ্রহণ করেন। শশীদল হাই স্কুল থেকে শিক্ষা লাভের পর তিনি কুমিল্লা জিলা স্কুল থেকে ১৯৫৩ সালে মাধ্যমিক পাশ করেন। এর পর ঢাকা কলেজ থেকে ১৯৫৫ সালে ইন্টারমিডিয়েটে পাশ করেন। এর পর ঢাকা বিশ্ববিদ্যালয়ের রাষ্ট্রবিজ্ঞান বিভাগে ভর্তি হলেও ১৯৫৮ সালে ঢাকা বিশ্ববিদ্যালয় থেকে ভুগোলে বিএ অনার্স এবং ১৯৫৯ সালে মাস্টার্স ডিগ্রী নেন। ১৯৬৩ সালে তিনি ঢাকা বিশ্ববিদ্যালয় থেকে এলএলবি পাশ করেন। ১৯৬৪ সালে লন্ডনের কিংস কলেজে ভর্তি হয়ে ১৯৬৭ সালে লন্ডনের কিংস কলেজ থেকে বার-এট-ল ডিগ্রী নেন।

কর্মজীবন
--------

শফিক ১৯৬৯ থেকে ১৯৭৩ সাল পর্যন্ত ঢাকা বিশ্ববিদ্যালয়ের আইন বিভাগের খণ্ডকালীন শিক্ষকতা করেন। তিনি ১৯৭৩ থেকে ২০০৫ সাল পর্যন্ত সিটি ল কলেজের অধ্যক্ষ হিসেবেও দায়িত্ব পালন করেছিলেন, এ সময় ঢাকা বিশ্ববিদ্যালয়ের সিনেট সদস্য এবং পরীক্ষকও ছিলেন। ১৯৬৭ সালে হাইকোর্টে আইনজীবী হিসেবে তালিকাভুক্ত হন এবং ১৯৮৯ সালে আপীল বিভাগের জ্যেষ্ঠ আইনজীবী হিসেবে নথিভুক্ত হন। শফিক ১৯৯৯ – ২০০০ এবং ২০০৮ – ২০০৯ সালে সুপ্রিম কোট বার অ্যাসোসিয়েশনে সভাপতি নির্বাচিত হয়েছিলেন। এছাড়াও তিনি বার কাউন্সিলের সহ-সভাপতি ছিলেন। ২০০৭ সালে তত্ত্বাবধায়ক সরকারের সময়ে শেখ হাসিনার পক্ষে মামলা পরিচালনা করতেন তিনি।

### রাজনৈতিক জীবন

শফিক ২০০৯ থেকে ২০১৪ পর্যন্ত বাংলাদেশ সরকারের আইন, বিচার ও সংসদ বিষয়ক মন্ত্রণালয়ের টেকনোক্রেট মন্ত্রী ছিলেন।

ব্যক্তিগত জীবন
--------------

শফিক আহমেদ স্থায়ীভাবে বসবাস করেন ইন্দিরা রোডে। তার স্ত্রী একাডেমিক ও অ্যাক্টিভিস্ট মাহফুজা খানম, ঢাকা বিশ্ববিদ্যালয়ের প্রথম এবং একমাত্র নারী ভিপি (১৯৬৬-১৯৬৭ সাল) ছিলেন। তাদের দুই ছেলে, এক মেয়ে। বড় ছেলে চিকিৎসক হলেও এখন ব্যবসা করছেন। মেয়েও চিকিৎসক। ছোট ছেলে মাহবুব শফিক আইনজীবী।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২২ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৮।
2. ↑  "Profile Of Ministers"। *The Daily Star*। ২০১৩-০১-২৬ তারিখে মূল থেকে আর্কাইভ করা। সংগ্রহের তারিখ ২০১৮-১১-২৬।
3. 1 2  "আইন মন্ত্রণালয় যাচ্ছে কার হাতে"। সংগ্রহের তারিখ ২০১৮-১২-১৩।

|
|  |
|
| পূর্বসূরী:**এ. এফ. হাসান আরিফ** | **বাংলাদেশের আইন, বিচার ও সংসদ বিষয়ক মন্ত্রী**৭ জানুয়ারি ২০১৪–বর্তমান | উত্তরসূরী:**আনিসুল হক** |
|
**রমাকান্ত পান্ডা,** এমসিএইচ, কার্ডিওভাসকুলার থোরাসিক সার্জারির প্রধান পরামর্শদাতা এবং এশিয়ান হার্ট ইনস্টিটিউটের প্রধান নির্বাহী কর্মকর্তা (এশিয়ান হাসপাতালের তত্ত্বাবধানে একটি বিশেষ কার্ডিয়াক কেয়ার হাসপাতাল, ভারতের মুম্বাইয়ের বান্দ্রা-কুরলা কমপ্লেক্সে ) ২০০২ সালে, তিনি ভারতে এশিয়ান হার্ট ইনস্টিটিউট স্থাপন করেন। ডাঃ রমাকান্ত পান্ডা ২০২২ সাল পর্যন্ত প্রায় ২৮,০০০টি সফল কার্ডিয়াক সার্জারি করেছেন, যার মধ্যে ১,৯০০টিরও বেশি রিডো বাইপাস সার্জারি রয়েছে।  তিনি ২০১০ সালে ভারত সরকার কর্তৃক পদ্মভূষণ উপাধিতে ভূষিত হন। তিনি "সবচেয়ে নিরাপদ সার্জন" হিসাবে পরিচিত  ডাঃ পান্ডা বিশ্বের অন্যতম নিরাপদ হার্ট সার্জন। 

মেডগেট টুডে পান্ডাকে ১ নম্বর হার্ট সার্জন এবং ভারতের স্বাস্থ্যসেবায় ২৫ জন জীবন্ত কিংবদন্তির একজন হিসাবে সম্মানিত করেছে। ২০০৯ সালে, ভারতের তৎকালীন প্রধানমন্ত্রী মনমোহন সিংয়ের এর রেডো বাইপাস সার্জারিতে তার টিমকে তিনিই নেতৃত্ব দিয়েছিলেন। এর পরে ভারতীয় রাজনীতির বেশ কিছু নেতা যেমন লালু প্রসাদ যাদব, তরুণ গগৈ, নরসিংহ মিশ্র, ডি রাজা, রাজীব শুক্লা এবং আরও অনেকের উপর অত্যন্ত জটিল সার্জারি করা হয়েছিল ডাঃ পান্ডা এবং তার টিম দ্বারা।

তথ্যসূত্র
---------

1. ↑  "Express Healthcare September, 2014 by Indian Express"। *Issuu.com*। সংগ্রহের তারিখ ২০১৬-০৮-১০।
2. ↑  "The Tribune, Chandigarh, India - Opinions"। *Tribuneindia.com*। সংগ্রহের তারিখ ২০১৬-০৮-১০।
3. ↑  Dr. Ramakanta Panda। "Medgate today Magazine, Bi-Monthly Magazine"। *Medgatetoday.com*। ২০১৫-১০-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৮-১০।
**রমাকান্ত চৌধুরী** (১৮৪৬-১৮৮৯) অরুণোদয় যুগের একজন অসমীয়া কবি এবং নাট্যকার। তিনি আধুনিক অসমীয়া কাব্যজগতৈর প্রথম বর্ণনাত্মক কাব্যের রচয়িতা। তাঁকে অসমীয়া পৌরাণিক নাটকের জনক বলেও অভিহিত করা হয়।

রমাকান্ত চৌধুরীর বাবা লক্ষ্মীকান্ত চৌধুরী। ১৮৭০ সালে তিনি কলেজিয়েট স্কুল থেকে এফ এ উত্তীর্ণ হয়ে গুয়াহাটীতে উপায়ুক্তের কার্যালয়ে কেরানির চাকরিতে যোগদান করেন। এরপর তিনি গোয়ালপারা এবং ধুবড়িতেও কাজ করেন। শেষে গুয়াহাটীতে এসে তিনি সেরেস্তাদারের চাকরি করেন।

প্রখ্যাত বাঙালী লেখক মাইকেল মধুসুদন দত্তের অনুসরণে অমিত্রাক্ষর ছন্দে লেখা তাঁর প্রথম কবিতার বই "অভিমন্যু বধ" ১৮৭৫ সালে প্রকাশ পায়। ৯৮ পৃষ্ঠার এই কবিতায় ভীষ্মের নেতৃত্বে মহাভারতের যুদ্ধের আরম্ভ থেকে অভিমন্যুর মৃত্যু পর্যন্ত কাহিনী চিত্রিত হয়েছে। ১৯শ শতকের শেষদিকে তিনি "সীতাহরণ" এবং "রাবণ বধ" নামের দুটি নাটক লেখেন। অবশ্য এর একটি বইও বর্তমানে উপলব্ধ নয়।

তথ্যসূত্র
---------

1. 1 2  Datta, Amaresh (Editor) (১৯৮৭)। "Encyclopaedia of Indian Literature: A-Devo"। Sahitya Akademi। পৃষ্ঠা 667। সংগ্রহের তারিখ ১০ জুন ২০১৯। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)
2. ↑  Sarma, Satyendranath (১৯৭৬)। "Assamese Literature"। Otto Harrassowitz Verlag। পৃষ্ঠা 77। সংগ্রহের তারিখ ১০ জুন ২০১৯।
১৯৫১ সালের ২৫০০ রূপির একটি হুন্ডি, একটি পূর্ব-মুদ্রিত রাজস্ব স্ট্যাম্প সহ বোম্বে প্রদেশে স্ট্যাম্পকৃত
**হুন্ডি** হল একটি আর্থিক ব্যবস্থা যা মধ্যযুগীয় ভারতে বাণিজ্য ও ঋণ লেনদেনে ব্যবহারের জন্য উদ্ভূত হয়েছিল। হুন্ডি এক স্থান থেকে অন্য স্থানে অর্থ প্রেরণের জন্য রেমিট্যান্স পদ্ধতির একটি মাধ্যম, যা ক্রেডিট উপকরণ হিসেবে অর্থ দেনা-পাওনা বা IOU এবং বাণিজ্য লেনদেনের ক্ষেত্রে বিনিময় বিল হিসাবে ব্যবহৃত হয়। একে বাণিজ্যিক আদান প্রদান ও লেনদেনের অনানুষ্ঠানিক দলিলও বলা হয়। এটির মাধ্যমে দুই পক্ষ বা ব্যক্তির মধ্যে টাকা লেনদেন হয়।  রিজার্ভ ব্যাঙ্ক অফ ইন্ডিয়া হুন্ডিকে "চেক নামযুক্ত ব্যক্তিকে নির্দিষ্ট পরিমাণ অর্থ প্রদানের নিমিত্তে অন্যকে নির্দেশ করে লিখিত একটি শর্তহীন আদেশ" হিসাবে বর্ণনা করেছে৷

ইতিহাস
------

সরকার কর্তৃক মনোনীত হুন্ডির জালিয়াতি রোধ করার জন্য একটি জলছাপ অন্তর্ভুক্ত করা হয়।
ভারতে হুন্ডির একটি দীর্ঘ ইতিহাস রয়েছে। লিখিত নথিপত্র মোতাবেক এটি অন্তত দ্বাদশ শতাব্দী থেকে ব্যবহার হয়ে আসছে বলে জানা যায়। ব্যবসায়ী বানারাসি দাস, যিনি ১৫৮৬ সালে জন্মগ্রহণ করেন, তিনি ব্যবসা শুরু করার জন্য ধার নিতে তার পিতার কাছ থেকে ২০০ টাকার একটি হুন্ডি পেয়েছিলেন।

ঔপনিবেশিক আমলে, ব্রিটিশ সরকার হুন্ডি প্রথাকে আদিবাসী বা ঐতিহ্যবাহী বলে মনে করত, তবে তা অপ্রাতিষ্ঠানিক ছিল না। এমনকি তারা এতে হস্তক্ষেপ করতে অনিচ্ছুক ছিল কারণ এটি ভারতীয় অর্থনীতির একটি গুরুত্বপূর্ণ অংশ জুড়ে ছিল এবং তারা এই ব্যবস্থার অধীনে লেনদেনের উপর কর আরোপ করতে চেয়েছিল। সরকারি হুন্ডিসমূহ রানী ভিক্টোরিয়া সহ ব্রিটিশ রাজাদের ছবি সমেত রাজস্ব স্ট্যাম্পে যুক্ত করে তৈরি করা হয়েছিল এবং ব্যবসায়ীদের মধ্যে বিরোধের জেরে প্রায়শই আদালতের দ্বারস্থ হতে হতো, তাই সাধারণ ব্যাঙ্কিং ব্যবস্থায় না গিয়ে এই ব্যবস্থাটি লুকোচুরির মতো সম্পাদন হতো।

প্রকারভেদ
---------

* **দর্শনি হুন্ডি** : এটি একটি দৃশ্যমান হুন্ডি যা সচরাচর চোখে পড়ে। এটি প্রাপ্তির পরে একটি নির্দিষ্ট সময়ের মধ্যে অর্থপ্রদান করতে হয়। এটি চাহিদা বিলের অনুরূপ।
* **মুদ্দাতি হুন্ডি** : একটি মুদ্দাতি বা মেয়াদি হুন্ডি একটি নির্দিষ্ট সময়ের পরে দিতে হয়। এটি টাইম বিলের মতো।

তথ্যসূত্র
---------

1. ↑  নিউজ, সময়। "হুন্ডি কী, দেশে হুন্ডির বিস্তার থামছে না কেন? | বাণিজ্য"। *Somoy News*। সংগ্রহের তারিখ ২০২৩-০৭-০৪।
2. ↑  Hundies, Reserve Bank of India, 2013. Retrieved 26 November 2013.  ওয়েব্যাক মেশিনে আর্কাইভকৃত নভেম্বর ২৬, ২০১৩ তারিখে
3. ↑  "Reserve Bank of India - Publications"। *m.rbi.org.in*। সংগ্রহের তারিখ ২০২০-০৭-১২।
4. ↑  Hundi (Indian bill of exchange), British Museum, 2013. Retrieved 26 November 2013.  ওয়েব্যাক মেশিনে আর্কাইভকৃত নভেম্বর ২৬, ২০১৩ তারিখে
5. ↑  Between informality and formality: Hundi/Hawala in India, Marina Martin, London School of Economics India Blog, 16 January 2013. Retrieved 26 November 2013.  ওয়েব্যাক মেশিনে আর্কাইভকৃত মে ৩০, ২০১৩ তারিখে
6. ↑  Habib, Irfan; The system of bills of exchange (hundis) in the Mughal Empire; Proceedings of the Indian History Congress, 33rd Session, Muzatarppur, 1972, S. 290–303. New Delhi
7. ↑  Indian Encyclopaedia, Volume 1 - The Indian Encyclopaedia: Biographical, Historical, Religious, Administrative, Ethnological, Commercial and Scientific. Subodh Kapoor. Cosmo Publications 2002. 318 pag. ISBN 8177552570, ISBN 9788177552577
ছবির প্রিমিয়ার অনুষ্ঠানে অঞ্জন দত্ত এবং নীল দত্ত
***দ্য বং কানেকশন*** ২০০৬-এর বাংলা-ইংরেজি ভাষার ভারতীয় চলচ্চিত্র যা রাইমা সেন, শায়ান মুন্সী ও পরমব্রত চ্যাটার্জি অভিনীত এবং অঞ্জন দত্ত পরিচালিত। সিনেমাটি মার্কিন যুক্তরাষ্ট্র ও কলকাতার বাঙালির জীবন অবলম্বনে নির্মিত।

পটভূমি
------

এর গল্প দুউ যুবক, অপু (পরমব্রত চ্যাটার্জী) এবং অ্যান্ডি (শায়ান মুন্সী) কে কেন্দ্র করে আবর্তিত হয়। অপু ইউএস যাচ্ছেন। তিনি তার বান্ধবী শীলা (রাইমা সেন) কে প্রতিশ্রুতি দিয়েছেন যে তিনি শীঘ্রই ফিরে আসবেন এবং তাকে মার্কিন যুক্তরাষ্ট্রে নিয়ে যাবেন।

নিউ ইয়র্ক সিটিতে জন্ম নেওয়া ও বেড়ে ওঠা দ্বিতীয় প্রজন্মের অ্যান্ডির স্বপ্ন রয়েছে একজন সংগীতশিল্পী হওয়ার এবং চলচ্চিত্রে কাজ করার। সে তার আবেগ অনুধাবন করতে কলকাতায় আসে এবং তার পিতামহ মামা এবং দাদার বাড়িতে থাকে। কলকাতায় তিনি শীলার সাথে সাক্ষাত করেন, তার সাথে বন্ধুত্ব করেন এবং তার প্রেমে পড়ে যান।

এদিকে অপু যুক্তরাষ্ট্রে পৌঁছে এই ভিনদেশে তার পথ সন্ধানের জন্য লড়াই চালাচ্ছেন। প্রক্রিয়াটিতে তিনি রিতার সাথে (পীয়া রায় চৌধুরী অভিনয় করেছিলেন) বন্ধুত্ব করেন যার বাবা-মা তাকে অপুর সাথে বিয়ে দিতে চায়। মুভিটির বাকী অংশ অপু এবং অ্যান্ডির সামাজিক-কমিক অ্যাডভেঞ্চারগুলো কেন্দ্র করে আবর্তিত কারণ তারা তাদের জীবনের সাফল্য খুঁজে পেতে লড়াই করে।

মুভিটিতে কলকাতার ওয়েল-রক ব্যান্ড ক্যাসিনি’স ডিভিশনের একটি উপস্থিতি রয়েছে।

কাস্ট
-----

* অ্যানির চরিত্রে শায়ান মুন্সী
* অপুর চরিত্রে পরমব্রত চ্যাটার্জী
* রাইমা সেন শীল চরিত্রে
* রীতা চরিত্রে পিয়া রাই চৌধারী
* ভিক্টর ব্যানার্জি
* সৌমিত্র চ্যাটার্জী
* মমতা শঙ্কর
* বিশ্বজিৎ চক্রবর্তী
* অভিজিৎ দত্ত
* সস্বতা চ্যাটার্জী
* সম্রাট চক্রবর্তী
* শওিক কুন্ডগ্রামি
* মীর আফসার আলী
* জুন মালিয়া

তথ্যসূত্র
---------

বহিঃসংযোগ
---------

* ইন্টারনেট মুভি ডেটাবেজে *The Bong Connection*  (ইংরেজি)
**দ্য ফিউজিটিভস** ফিনিশ লেখক জোহানেস লিনানকোস্কির লেখা একটি উপন্যাসিকা। এটি ১৯০৮ সালে প্রকাশিত হয় এবং উপন্যাসটি দি সং অফ দি রেড ব্লাড ফ্লাওয়ার এর পাশাপাশি লেখকের অন্যতম সেরা একটি কাজ। এটি ১১ টির বেশি ভাষায় অনুবাদ করা হয়েছে। উপন্যাসিকাটি মূলত কৃষিনির্ভর সমাজের চাষীদের নিয়ে লেখা। উপন্যাসটির মূল শিরোনাম হলো *পাকোলাইসেট*। মোট পৃষ্ঠা ১৬৪। প্রকাশক বনিয়ার গ্রুপ।

পটভূমি
------

বাস্তব ঘটনার ভিত্তিতে উপন্যাসিকাটি লেখা হয়েছে। উপন্যাসিকাটি লেখার সময়ে লেখক জোহানেস লিনানকোস্কি ফিনল্যান্ডের লাপিনলাহতিতে বসবাস করতেন। তখন সময় ছিল ১৯০২ সাল। সেই সময় ফিনল্যান্ডের অন্য শহর আকা হতে একটি কৃষক পরিবার লাপিনলাহতি তে বাস করতে আসে। কয়েক দিন পর কৃষক পরিবারের এক বৃদ্ধ দম্পতির মেয়ের সাথে বয়সী এক পুরুষের বিয়ে হয় কিন্তু মেয়েটি অন্য পুরুষের সাথে অবৈধ সন্তান জন্ম নেয়। এই ঘটনার ফলে মান সম্মান হারানোও মানুষদের কটুক্তির ভয়ে কৃষক পরিবারটি স্যাভোনিয়া এর উদ্দেশ্যে যাত্রা শুরু করে ও সেখানে বসবাস শুরু করে। এই ঘটনাটিই লেখক লিনানকোস্কি তার উপন্যাসিকায় বর্ণনা করেছেন। উপন্যাসিকাটির কেন্দ্র বিন্দু হচ্ছে আলাপ্টিকা গ্রামের দ্য হোভি হাউজ, লেখক গ্রামটির যেখানে থাকেন সেই জায়গাটি। তবে তিনি বইতে জায়গার নাম পরিবর্তন করে দেন।

চলচ্চিত্র
---------

উপন্যাসিকার কাহিনীর উপর ভিত্তি করে ১৯৭৭ সালে একটি টেলিভিশন চলচ্চিত্র *পাকোলাইসেট* নির্মিত হয়। যার পরিচালনা করেন ভেইকো কারটুলা৷ অভিনয় করেন ভিলহো সিভোলা, মার্টি কাইনুলাইনেন ও ইভা একলান্ড।

তথ্যসূত্র
---------

1. ↑  Britannica – Johannes Linnankoski
2. ↑  Linnankosken Pakolaiset oli avainromaani Lapinlahdelta (in Finnish)
3. ↑  Akaalaisperheen tragediasta kertova Linnankosken pääteos herättelee nyt näytelmänä (in Finnish)
4. ↑  Pakolaiset (TV Movie 1977) - IMDb
5. ↑  Pakolaiset | Kansallinen audiovisuaalinen instituutti (in Finnish)
**পূর্ব পাকিস্তান সাহিত্য সংসদ** ছিল পাকিস্তানের পক্ষে মুসলিম জাতীয়তাবাদকে উৎসাহিত করার জন্য বাঙালি মুসলমানদের তৈরি একটি সাহিত্য সমাজ। এটির অবস্থান ছিল পূর্ব পাকিস্তানের ঢাকায়।

ইতিহাস
------

১৯৪২ সালে নিখিল ভারত মুসলিম লীগ কর্তৃক পাকিস্তান রেজোলিউশন গৃহীত হওয়ার পরে ঢাকায় পূর্ব পাকিস্তান সাহিত্য সংসদ প্রতিষ্ঠিত হয়। একই বছর একই কারণে কলকাতায় পূর্ব পাকিস্তান রেনেসাঁ সোসাইটি প্রতিষ্ঠিত হয়েছিল। পূর্ব পাকিস্তান সাহিত্য সংসদ মুসলিম জাতীয়তাবাদ প্রচার করেছিল এবং পাকিস্তানের পক্ষে সমর্থনদানে উৎসাহিত করেছিল। এটি ইসলামী ঐতিহ্যকে প্রতিবিম্বিত করে এমন একটি সাহিত্য সংস্কৃতি তৈরি করতে চেয়েছিল। এটি আরবি, ফারসী এবং উর্দু ভাষা থেকে দ্বারকৃত শব্দ বাংলা সাহিত্যে ব্যবহার করতে উৎসাহিত করেছিল। এটির প্রতিষ্ঠাতা সভাপতি ছিলেন সৈয়দ সাজ্জাদ হোসায়েন এবং সম্পাদক ছিলেন সৈয়দ আলী আহসান। এটি পাকসিক পাকিস্তান (পাকিস্তান পাক্ষিক) নামে একটি সাপ্তাহিক পত্রিকা প্রকাশ করত, পত্রিকাটি ১৯৪৭ সালে ভারত বিভাগের আগ পর্যন্ত চালু ছিল। পাকিস্তান রাজ্যে বাঙালির ক্রমবর্ধমান মোহভঙ্গের সাথে সাথে এটির কার্যক্রম হ্রাস পেতে থাকে এবং ১৯৫২ সালের ভাষা আন্দোলনের পর বন্ধ হয়ে যায়।

তথ্যসূত্র
---------

1. ↑  রয়, অন্বেষা (২০১৮)। *Making Peace, Making Riots* (ইংরেজি ভাষায়)। ক্যামব্রিজ বিশ্ববিদ্যালয় প্রেস। পৃষ্ঠা ১৩৩। আইএসবিএন 9781108428286।
2. ↑  বোসু, নেইলেশ (২০১৩)। "Purba Pakistan Zindabad: Bengali Visions of Pakistan, 1940–1947"। *মডার্ন এশিয়ান স্টাডিস* (ইংরেজি ভাষায়)। পৃষ্ঠা ১–৩৬। ডিওআই:10.1017/S0026749X12000315। সংগ্রহের তারিখ ৩০ জুন ২০১৮।
3. ↑  ওয়াকিল আহমদ (২০১২)। "পূর্ব পাকিস্তান সাহিত্য সংসদ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
ব্রিটন রিভারি (১৮৪০-১৯২০) অঙ্কিত *ইউনা এবং দ্য লায়ন*
**দ্য ফেয়ারি কুইন** এডমুন্ড স্পেন্সার এর লেখা একটি অসম্পূর্ণ ইংরেজি মহাকাব্য। মহাকাব্যটির প্রথম অর্ধেক প্রকাশিত হয় ১৫৯০ সালে, এবং বাকী অংশ প্রকাশিত হয় ১৫৯৬ সালে। দ্য ফেয়ারি কুইন বিশেষ ভাবে উল্লেখযোগ্য এটির গঠনের জন্যঃ এটিই ছিলো প্রথম সাহিত্যকর্ম যেটি স্পেন্সরীয় স্তবকে লেখা হয়েছিলো এবং ইংরেজি ভাষার অন্যতম দীর্ঘ কবিতা। এটি একটি রূপক সাহিত্য কর্ম যেটিকে রূপকের বিভিন্ন স্তর থেকে পড়া যেতে পারে (এটিই সম্ভবত স্পেন্সারের লক্ষ্য ছিলো) যার মধ্যে রাণী প্রথম এলিজাবেথ এর প্রশংসাও অন্তর্ভুক্ত। সম্পূর্ণ রূপক প্রসঙ্গে, কবিতাটি কতিপয় নাইটদের (Knights) অনুসরণ করে বিভিন্ন গুণের (Virtues) সম্মানে। স্পেন্সারের "A Letter of the Authors" এ তিনি বর্নণা করেন যে, সম্পূর্ণ মহাকাব্যটি "মেঘাচ্ছন্নভাবে রূপকময় নকশা দ্বারা আচ্ছাদিত", এবং দ্য ফেয়ারি কুইন প্রকাশের উদ্দেশ্য ছিলো "ন্যায়পরায়ণ এবং সুশীল শৃঙ্খলার মাধ্যমে একজন ভদ্রলোক বা মহৎ লোক গঠন করা"।

দ্য ফেয়ারি কুইন প্রথম এলিজাবেথ এর কাছ থেকে রাজনৈতিক প্রশ্রয় পেয়েছিলেন এবং ফলস্বরূপ এতো সাফল্য অর্জন করে যে এটি স্পেন্সারের সীমানির্দেশক কর্মে পরিণত হয়েছিলো। কবিতাটি রাণীর কাছ থেকে এমন সমর্থন পেয়েছিলো যে, সারা জীবনের জন্য তাকে ৫০ পাউন্ডের বাৎসরিক একটি ভাতা মঞ্জুর করা হয়েছিলো, যদিও রাণী প্রথম এলিজাবেথ এই কবিতা পড়েছিলেন কিনা তার কোন প্রমাণ নেই।

তথ্যসূত্র
---------

1. ↑  Loewenstein, David; Mueller, Janel M (২০০৩), *The Cambridge history of early modern English Literature*, Cambridge University Press, পৃষ্ঠা 369, আইএসবিএন 0-521-63156-4 উদ্ধৃতি টেমপ্লেট ইংরেজি প্যারামিটার ব্যবহার করেছে (link) .
2. ↑  Spenser, Edmund (১৯৮৪)। Thomas P. Roche, Jr. with the assistance of C. Patrick O'Donnell Jr, সম্পাদকগণ। *The Faerie Queene*। Penguin Books। পৃষ্ঠা 11 (Further Reading)। আইএসবিএন 0-14-042207-2। উদ্ধৃতি শৈলী রক্ষণাবেক্ষণ: সম্পাদক প্যারামিটার ব্যবহার করছে (link)
**দৈব পরীক্ষা অবজেক্ট**
যখন কোন পরীক্ষার সম্ভাব্য সকল ফলাফল আগে থেকে জানা থাকে কিন্তু পরীক্ষাটিতে কোন একটি নির্দিষ্ট চেষ্টায় কি ফলাফল আসবে তা নিশ্চিত করে বলা যায় না, একে **দৈব পরীক্ষা** বলে। 

**দৈব পরীক্ষা** সম্ভাবনা তত্ত্বে, একই ধরনের শর্তের সাপেক্ষে কোনো পরীক্ষা যদি বার বার পুনরাবৃত্ত করা হয়, সেই পরীক্ষার ফলাফলকে দৈব পরীক্ষা বলা হয়। তবে শর্ত হচ্ছে পরীক্ষা সম্পাদনের আগে নিশ্চিতভাবে ফলাফল সন্মন্ধে ভবিষ্যদ্বাণী করা যাবে না। তবে, কি কি সম্ভাব্য ফলাফল হতে পারে, তার একটি তালিকা বা নমুনাক্ষেত্র থাকলে, ফলাফল সেই তালিকার কোনো একটিতে অবশ্যই পড়বে।

উদাহরণ দেয়া যেতে পারে একটি মুদ্রাকে দিয়ে: মুদ্রা উপরদিকে নিক্ষেপ করলে মাটিতে পড়ে মুদ্রার মাথা (head) বা মুদ্রার উল্টা দিক (tail) দৃশ্যমান হতে পারে। এখানে পরীক্ষণের সম্ভাব্য ফলাফল হলো 'মুদ্রার মাথা' (H) বা 'মুদ্রার উল্টা দিক' (T)। একটি নিটাল মুদ্রা দ্বারা পরীক্ষা সম্পাদনের আগে নিশ্চিতভাবে বলা সম্ভব না 'মুদ্রার মাথা' আসবে না 'মুদ্রার উল্টা দিক' আসবে। সেক্ষেত্রে এই পরীক্ষাকে একটি দৈব পরীক্ষা বলা যাবে।

দৈব পরীক্ষার তিনটি শর্ত হলো:

* দৈব পরীক্ষা যে কোনো সংখ্যক বার পুনরাবৃত্ত করা যাবে।
* কমপক্ষে দুটি সম্ভাব্য ফলাফল থাকতে হবে।
* পরীক্ষা সম্পাদনের হবার আগে ফলাফল সন্মন্ধে নিশ্চিতভাবে ভবিষ্যদ্বাণী করা যাবে না।

বহিঃসংযোগ
---------

* Random Experiment